cyanic-selkie/wikianc huggingface dataset:
ברוך פפירמייסטר
פועלו כאדריכל ומהנדס
פפירמייסטר תכנן מספר מבנים היסטוריים. בשנת 1885 החל לתכנן את בית הכנסת הגדול בראשון לציון, על פי התכנון של בתי כנסת בדרום צרפת. לאחר השלמת הבנייה של הקומה הראשונה, עצר השלטון העות'מאני את הבנייה. רק בשנת 1889 המשיך פפירמייסטר את התכנון והבנייה לאחר שקיבל מימון מהברון רוטשילד.
סדרת קונוויי
הגדרת הסדרה
במקום 1 ניתן להתחיל את הסדרה בספרה אחרת. במקרה כזה סדרה שמתחילה בספרה d שאינו 1 תתפתח כך: גם סדרות אלו נקראות סדרות קונוויי, אולם לעיתים השם "סדרת קונוויי" מתייחס דווקא לסדרה המתפתחת במקרה d=3.
באופן פורמלי ניתן להגדיר את סדרת קונווי כך: מגדירים את אופרטור קונוויי המחזיר את הרצף, כאשר a^n הוא סימן מוסכם לרצף של n ספרות a רצופות. כמו כן מניחים שבהצגה הנ"ל לכל ספרה a_i מתקיים . סדרת קונווי עם גרעין d היא . סדרת קונוויי הסטנדרטית מתקבלת כאשר C_1 = 1.
המשפט הקוסמולוגי
האיבר השני של סדרת קונוויי שגרעינה הוא אחד היסודות נקרא ה"התפתחות" של היסוד הזה. למשל היסוד "ניקל" הוא המחרוזת "11133112" וההתפתחות שלו היא "31232112", מחרוזת שהיא בעצמה צירוף של "אבץ", שהוא "312" ו"קובלט", שהוא "32112". היסודות נבנים כך שההתפתחות של כל יסוד היא צירוף של יסודות. היסוד ה-92 "אורניום" הוא המחרוזת "3". היסוד ה-91 "פרוטקטיניום" הוא ההתפתחות של "אורניום", כלומר הוא "13". היסוד ה-90 תוריום הוא ההתפתחות של "פרוטקטיניום". באופן הזה בונים את כל היסודות, כאשר כל יסוד מוכל (אבל לא תמיד שווה ל-) בהתפתחות של היסוד העוקב לו. התהליך נעצר כאשר מגיעים ליסוד השני "הליום" שההתפתחות שלו מורכבת כולה מיסודות גדולים יותר. לבסוף מוסיפים את היסוד הראשון "מימן", שהוא "22", השווה להתפתחות של עצמו. טבלה של כל היסודות וההתפתחות שלהם ניתן למצוא כאן.
רובוטים של שחר
רובוטים של שחר (באנגלית: The Robots of Dawn) הוא רומן מדע בדיוני פרי עטו של הסופר היהודי אמריקאי ממוצא רוסי, אייזק אסימוב. הספר מהווה את הספר השלישי בסדרת הרובוטים, והוא הספר האחרון בו הבלש ביילי משתתף.
תקציר העלילה
פאסטולף מסביר את המצב לביילי. מתנגדיו הפוליטיים לא רוצים שתושבי כדור הארץ יישבו עולמות אחרים, ודורשים להגביל את הזכות לתושבי אורורה עד כמה שאפשר, ולחללאים בכל מחיר. מאחר שהם, בעולמות הנוחים שלהם, מפונקים מכדי לשאת את הקשיים של עולמות לא מיושבים - או אפילו עולמות שנבנו על ידי רובוטים רגילים - הם דורשים רובוטים דמויי אדם שישמשו כחלוצים. רק פאסטולף מכיר את הסוד של כאלה רובוטים. המתנגדים שלו יצרו מכון מחקרי שלם בניסיון לחזור על ההישג, ולוחצים על פאסטולף במאמץ להכריח אותו להתחלק בסודו. התקרית עם ג'אנדר מנוצלת על ידם כדי להאשים את פאסטולף בניסיון לחבל בניסיונות שלהם, בכך שהוא מציג את הרובוטים כלא עמידים, ועובד על דרך להשמידם בעתיד. אם הוא יפסיד במאבק, במקרה הטוב כדור הארץ יאלץ לשכוח מתוכניות ההתנחלות.
בישיבה, שבה נוכחים ביילי, פאסטולף, אמאדירו ויושב הראש, האחרון אומר שאת העניין צריך לפתור מייד. העניין בשבילו אינו השמדת ג'אנדר. זה, למרות כל המהומה, אינו אלה פגיעה של אדם ברכוש, שהיא עניין של משפט אזרחי בלבד, ואם יוכח שפאסטולף הוא אשם, זאת תהיה פגיעה של אדם ברכוש האישי שלו, שזה לא עניין לשום משפט. התנהגות לא הולמת של ביילי גם לא מעניינת אותו. הוא רוצה להפסיק את הסכסוכים בנושא התיישבות בעולמות חדשים. המחלוקת כאן היא זכויות ההתנחלות של כדור הארץ, ללא שום אפשרות לפשרה בין הצדדים.
עונת 2022/2023 ביורוליג
מלך הסלים "אלפונסו פורד"
סשה וזנקוב ( אולימפיאקוס)
הקבינט החברתי-כלכלי
ועדת שרים לענייני חברה וכלכלה, המכונה באמצעי התקשורת וידועה בציבור כ"הקבינט החברתי-כלכלי", היא ועדת שרים מיוחדת, האמונה על גיבוש מדיניות הממשלה, הובלתה ויישומה בנושאי מדיניות חברתית-כלכלית ובקידום פרויקטים לאומיים.
גביע דייוויס 2009
מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית איסה/אוקיאניה). הבתים האזוריים חולקו לתת-בית עליון ו-3 תתי-בית תחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון.
ישראל בגביע דייוויס
בתחרות שנת 2009, נבחרת ישראל שיחקה בבית העליון. במשחקה הראשון היא שובצה נגד נבחרת שוודיה.
לאחר ניצחון זה נבחרת ישראל לראשונה בתולדותיה עלתה למשחק חצי הגמר נגד נבחרת ספרד.
תקופת צינון (זכויות צרכנים)
מדיניות החזר כספי
גם ללא תקופות-צינון מחויבות בחוק, קמעונאים רבים מעניקים לרוכשים מרצונם פרק זמן מוגדר שבמהלכו הם עשויים להחזיר מוצרים שלא נפגעו ונשארו במצב בר מכירה.
אמבר ראד
אמבר אוגוסטה ראד (באנגלית: Amber Augusta Rudd; נולדה ב-1 באוגוסט 1963) היא פוליטיקאית בריטית חברת המפלגה השמרנית. כיהנה כשרת העבודה והפנסיה, מזכירת הפנים וכשרה לענייני נשים ושוויון הזדמנויות בקבינט ממשלת בריטניה, וכן כנציגת מחוז הייסטינגס וריי בפרלמנט של בריטניה.
רובוטים ואימפריה
תקציר העלילה
איש כדור הארץ אלייג'ה ביילי מת לפני כמאתיים שנה. במהלך השנים האלו אנשי כדור הארץ חידשו את ההתיישבות בחלל, והקימו התנחלויות רבות על כוכבי לכת. המתנחלים מבדילים את עצמם במופגן מהחללאים, בני ההתיישבויות הישנות, וסוגדים לכדור הארץ.
"לא יפגע רובוט באנושות לרעה ולא יאפשר במחדל שתפגע האנושות".
סויוז TM-30
מהלך המשימה
הליכת החלל היחידה במשימה בוצעה ב-12 במאי. מטרת הליכת החלל הייתה לתקו מספר רכיבים פגועים של מיר ולצלם תמונות פנורמיות של התחנה במטרה לאתר פגיעות ובמטרה לנתח את השפעת החלל על גוף התחנה. הקוסמונאוטים בחנו לוח סולארי פגום של היחידה "קוונט-1", וגילו שכבל שרוף שחיבר את הלוח אל מערכת ההיגוי שלו, מנע את כיוון הלוח כראוי. בסופו של דבר הוחלט כי הלוח הסולארי אינו ניתן לתיקון.
ב-15 ביוני 2000, בשעה 21:24 UTC לערך, ניתקה סויוז TM-30 ממיר. בעירת היציאה ממסלו בוצעה ב-23:52 UTC והנחיתה הושלמה ב-16 ביוני בשעה 00:44 UTC, כ-45 ק"מ דרומית-מזרחית לארקליק, קזחסטן.
לאסלו פנייה
לאסלו פנייה (במקור פרידמן, בהונגרית: Fenyő László; בודפשט, 9 בנובמבר 1902 – רכניץ, 26 במרץ 1945) היה משורר, מתרגם, מבקר, יהודי-הונגרי נציג משמעותי של הדור השני של כתב העת הספרותי ניוגט הן כמשורר והן כמבקר שירה ספרותית. הוא זכה בפרס באומגרטן ונרצח בשואה.
קריירה
הקריירה שלו קשורה להתנהגות שונה לחלוטין מזו שהייתה מקובלת אז בכתב העת ניוגט. הוא התמרד ברוח אנרכיסטית. ספר השירים הראשון שלו, "איבר הבנייה" (1922), הוחרם על ידי המשטרה מטעמים מוסריים. הוא מצא את קולו, ששילב פסימיות ואת תחושת חיים המיוחדת בבודפשט בכרך ספר השירה הבאה שלו בשם "שנים האבודות" (1926). אישיותו התגבשה סופית תחת השפעת הטעם הריאליסטי ששרר בשנות השלושים. הוא הפך לפתוח יותר, חיפש את מקומו בעולם, וכך התפשט תחום האובייקטים של הליריקה שלו למעגל רחב יותר. העמדה האידאולוגית-מוסרית, שלרוב חסרה מהשירה הלירית שלו, קיבלה ביטוי בפניה חזיתית אל מול ונגד הנציזם בשני כרכי השירה האחרונים שלו ובשיריו שפורסמו לאחר מותו. הוא תרגם מיצירותיהם של ברונו ברהם, גאורג פינק, ריצ'רד כ"ץ, אריך קסטנר, תומאס מאן, אכסל מונתה, פליקס זאלטן.
יבגני מורוב
ביוגרפיה
נולד בעיר זווניגורוד שבמחוז מוסקבה בוגר המכון הטכנולוגי של לנינגרד לתעשיית הנייר ולאחר מכן הוכשר במכון ההכשרה של הק.ג.ב.. שירת בגופי הוועדה לביטחון המדינה של ברית המועצות מאז 1971. בשנת 1974 הוא הועבר למינהלת הראשי הראשון של הק.ג.ב. (ביון). שהה במשך שלוש שנים וחצי במסגרת השירות באחת ממדינות דרום מזרח אסיה.
בצעירותו עסק באגרוף, היה בעל הישגים ספורטיביים. במשך מספר שנים שימש מורוב בראש מועצת הנאמנים של איגוד האגרוף הרוסי. ב-27 ביוני 2007 נבחר לנשיא איגוד האגרוף הרוסי. בנובמבר-דצמבר 2009 התפטר מתפקיד נשיא איגוד האגרוף הרוסי ועמד בראש ועדת הפיקוח העליונה שלו. הוא גם היה חבר בוועד הנאמנים של אגודת הספורט "דינמו".
סטו (פירושונים)
{{פירושונים|
ראו גם
}}
דניס צ'רקוב
חיים אישיים
מתגורר בבת-ים עם ארוסתו אולגה ניקולייבה.
מארק איצ'יסון יאנג
קורות חיים
יאנג התחנך במכללת איטון ובמכללת קינגס שבאוניברסיטת קיימברידג'. בשנת 1909 הצטרף לשירות הקולוניאלי הבריטי ושירת בציילון. במהלך מלחמת העולם הראשונה, החל משנת 1915, שירת בצבא הבריטי. בין השנים 1923–1928 שירת כעוזרו של מזכיר מושבת ציילון, ובין 1928–1930 שירת כמזכיר מושבת סיירה לאון. בין השנים 1930–1933 כיהן כמזכיר הראשי של ממשלת המנדט הבריטי בארץ ישראל, ומתוקף תפקידו כיהן בפועל כנציב העליון בין כהונתם של ג'ון צ'נסלור וארתור ווקופ.
מסלולה של אימפריה (קול)
סקירה כללית
סדרת הציורים מתארת את עלייתה ונפילתה של עיר דמיונית היושבת בעמק נהר, סמוך לשפכו לים. הצוק המתנשא בצד ימין והסלע הגדול בראשו מעידים שמדובר באותו עמק בכל חמשת הציורים (יש מבקרים שמפרשים את הצוק כסמל לנצחיות הטבע לעומת האדם בר החלוף).
המצב הפראי
מספר אנשים חותרים בסירות קאנו במעלה הנהר. בגדה ממול, בקרחת יער, שורת אוהלים מסודרים במעגל ובמרכזו קבוצת אנשים רוקדת סביב מדורה. זהו גרעין האימפריה. קול קיבל השראה לדמויות בציור מהעמים הילידים של צפון אמריקה. ציור זה מייצג את העולם האידיאלי, עולם בתולי בו האדם והטבע מתקיימים זה לצד זה.
שממה
הלילה עולה על חורבות העיר. הטבע חזר לפראותו. אין נפש אדם. הריסות האימפריה מגיחות מבעד מבעד לסבך העצים והקיסוס המטפס. גדמי המגדלורים עומדים קטומים. מהגשר המפואר עליו צעד המלך המנצח נותרו קשתות תמיכה בודדות. המקדשים המרהיבים נעלמו כלא היו. רק שדרת עמודים יחידה, מטה לנפול, מעידה שבעבר עמד כאן מבנה מרשים.
צ'ארלס מק'קרי
ביוגרפיה
חלק מספרי צ'ארלס מק'קרי לרבות מרגלים ותיקים תורגמו לעברית.
אנתוני האווי
אנתוני האווי (באנגלית: Anthony Howe; נולד ב-1954) הוא פסל אמריקאי, המתמחה ביצירות קינטיות מתכתיות הנעות כמערבולות או פועמות באמצעות הרוח.
בשנת 2016 עיצב האווי את קדירת הלהבה האולימפית לצד פסל קינטי גדול בדמות השמש, עבור טקס הפתיחה של אולימפיאדת ריו דה ז'ניירו.
הישגים
בשנים 2002–2003 זכה במקום הראשון בתחרות פיסול קינטי. עד שנת 2006 הציב למעלה מ-300 פסלים מעשה ידיו באתרים ציבוריים ובאוספים פרטיים. פסליו הוצגו במוזיאונים, ומותקנים דרך קבע, בערים רבות בעולם בהן:
אבי בל
ביוגרפיה
בשנת 2002 הצטרף לסגל הפקולטה למשפטים באוניברסיטת בר-אילן, ובשנים 2006–2009 הועסק במלגת אלון. תחומי המחקר שלו הם קניין ותאוריות של קניין, מיסוי מקרקעין, קניין רוחני, משפט בינלאומי פומבי, משפט ציבורי, הסכסוך הערבי-ישראלי וניתוח כלכלי של המשפט.
סדרה של צרות (סדרת טלוויזיה)
הסכנה שלפני האחרונה
בחצר מלון דנומו, המקום הבטוח האחרון, קיט מסווה את ילדי בודלר כקונסיירז'ים כדי לגלות מיהו ג'יי. אס, האדם ששלח את ההודעה על מקום הכינוס. קיט מזהירה את הבודלרים מהנבלים שחודרים למפגש של V.F.D ומבקשת מהם לאותת לה אם המלון אינו בטוח. בלובי המלון הילדים פוגשים את פרנק ואת ארנסט דנומו, אחים תאומים שמנהלים את המלון, כשאחד מהם מהצד ה"טוב" ואחד מהצד ה"רע" של פיצול V.F.D., והם גם מוצאים את אולף, את אזמה ואת כרמליטה שמסתווים כמשפחה. במהלך עבודתם במלון הבודלרים נתקלים בבקשות שונות ומבלבלות משני האחים שרוצים לתפוס את כלי הסוכר, והם אינם יודעים מי בעדם ומי נגדם. לקראת ערב, ג'יי. אס. המסתורי שהזמין את פגישת V.F.D. מתגלה כשופטת סטראוס, שאספה מידע כדי להפליל את אולף. כאשר הבודלרים משווים את הסיפורים שלהם, הם מבינים שיש אח שלישי לפרנק וארנסט, ובכך הם מגלים את דיואי, שמנהל את ספריית V.F.D. שמוחבאת בתוך המזרקה מתחת למלון, כדי למנוע את הצתתה. כשהם חוזרים למלון, הם מתמודדים עם אולף שרוצה להרוג את דיואי עם רובה צלצל, אבל הילדים מגנים על דיואי עם טריק שגורם לאולף להיפרד מאזמה. אזמה עוזבת את אולף בזמן שאולף מאיים על דיואי ברובה הצלצל. הבודלרים מקריבים את עצמם בשביל דיואי, ואולף מוותר לבסוף על להרוג את דיואי אבל בטעות הבודלרים ואולף פולטים צלצל מהרובה, שפוגע ישירות בדיואי, גורם למותו, והוא נופל לתוך המזרקה והספרייה. מר פו, שהיה עד לאירוע, מעיר את שאר המתארחים במלון וגורם למהומה. למוני סניקט, במונית של קיט, מציע לבני בודלר לברוח מהמהומה, אך הם מסרבים. השופטת סטראוס מכריזה שעקב האירוע, יתקיים משפט לרוזן אולף ביום למחרת בלובי המלון. למחרת, במשפט, כל נופשי המלון מגיעים אל הלובי, עם כיסויי עיניים (פירוש מוטעה של הביטוי "הצדק עיוור"). כשהמשפט מתחיל כולם מסירים את כיסויי העיניים, והשופטת סטראוס מציגה את עמיתיה השופטים שנמצאים מרוחקים מן הלובי, בקומה גבוהה (פירוש מוטעה של הביטוי "בית המשפט הגבוה"), וילדי בודלר מעידים על מעשיו הנוראיים של הרוזן אולף. במהלך המשפט אולף מציג ראיות לכך שהבודלרים בעצמם גרמו לנזק עצום ולמספר רב של מיתות, למשל בכך ששרפו את הקרקס וגרמו להצתת בית החולים. אולף מצליח להפוך את הקערה על פיה ומשתלט על המשפט, ועמיתיה של השופטת שטראוס מתגלים כאיש עם הזקן אבל בלי השיער והאישה עם השיער אבל בלי הזקן, שפוסקים שבני בודלר אשמים. בזמן שבית המשפט הומה, אולף חוטף את השופטת סטראוס ובני בודלר באים איתו, כדי להרחיק את אולף מהסביבה, הולכים איתו לחדר הכביסה על מנת שימצא את הכלי לסוכר, אך הוא אינו שם. אולף מצית את המלון מחדר הכביסה ולוקח את השופטת סטראוס ובני בודלר לגג המלון, שם אולף, שאותו כרמליטה ואזמה נטשו, ובני בודלר משיטים את "הכרמליטה 2" מגג המלון אל הים בעוד שהשופטת סטראוס נשארת לבדה. למוני סניקט מגיע אל המלון הבוער, פוגש את השופטת סטראוס שניצלה מהאש, והיא מוסרת לו תמונה של ילדי בודלר, שגורמת לו לפתוח בחקירה על קורות חייהם.
הפקה
עונה שנייה לסדרה חודשה במרץ 2017, ולעונה שלישית חודשה חודש לאחר מכן. צילומי העונה השנייה החלו באפריל 2017. צילומי העונה השלישית החלו בינואר 2018. צילומי הסדרה הסתיימו סופית ב-11 במאי 2018.
הגלולה
תקציר העלילה
גץ מופיע בכל הפרסומות ובעיקר בקמפיין של הרמינה לצמחונות. כעת ד"ר שחור מוכן להחזיר את הבול הפלסטיני תמורת הגלולה. הגלולה מפסיקה להשפיע וגץ זקוק לגלולות נוספות בהופעה הגדולה שלו באצטדיון הכדורגל.
אסון הרכבת באשדה
הסיבה לירידה מהפסים הייתה סדק התעייפות בודד בגלגל אחד, שגרם לכך שחלק מהגלגל נתפס במסוט, תוך שינוי כיוונו בזמן שהרכבת חולפת מעליו. הדבר הוביל לכך שקרונות הרכבת נשמטו לשתי מסילות שונות, מה שגרם לרכבת לרדת מהפסים ולהתרסק בעמודים של גשר בטון, אשר לאחר מכן קרס וריסק שני קרונות. שאר הקרונות והקטר האחורי התנגשו בהריסות.
נורה קונדל
ביוגרפיה
היא כתבה ואיירה את הספר Unsentimental Journey שיצא לאור בשנת 1940 וכלל דיווחים על מסעותיה באמריקה, נהיגה מחוף לחוף עם עצירות לרכיבה על סוסים או לערוך ביקור ברודיאו. בין ציוריה מטיולים אלה היו "מדונה מהמדבר", "האשדות בבדגר קריק", שהוצגו באקדמיה המלכותית בשנת 1936.
בגצרטופס
תיאור
הבגצרטופס הגיע לאורך ממוצע של מטר אחד וגובה של 50 סנטימטרים בכתפיים כשמשקלו הוערך ב-22 קילוגרם בלבד. הוא היה דינוזאור קטן יחסית, אף שרוב הצרטופסים בתקופתו היו גדולים בהרבה (בני משפחת הצרטופסיים). הוא התקיים לצד קרובו למשפחה, הברויצרטופס שבעבר שניהם נכללו באותו סוג אך הופרדו עקב מספר הבדלים במבנה השלד. היו לו עטרה קטנה ודמוית משולש, עם מעט זיזים בקצותיה, היה חסר קרני מצח וקרן האף הייתה קצרה ביותר. עם זאת הוא הכיל מקור עבה שבתוכו עשר שיניים בכל לסת. ייתכן שבשל ממדיו הקטנים היה דו-רגלי ויכל לנוע מהר כדי להימלט מטורפים.
רצח המוני
טרוריסטים זאבים בודדים
חלק מהיחידים המבצעים רצח המוני הם טרוריסטים מסוג שנקרא "זאבים בודדים", פועלים מתוך אידאולוגיה, אך מבצעים זאת לבד, מחוץ למסגרת של תנועה או ארגון טרור ומבלי לקבל סיוע וחומרים מכל קבוצה שהיא.
קונסטנטין בוגומולוב
ביוגרפיה
קונסטנטין בוגומולוב נולד ב־23 ביולי 1975 במוסקבה למשפחת מבקרי הקולנוע יורי אלכסנדרוביץ' בוגומולוב ואולגה גאורגייבנה אוליאנובה. התחנך בסדנה הספרותית של אולגה טטרינובה "ארון ברושים".
קריירה
הוא גילם תפקידים במספר הפקות טלוויזיה וקולנוע בשנת 2019 גילם את דמותו של סמיון, מומחה לזיהוי פלילי בסדרה "נשים נשמרות". לאחר מכן כיכב בסדרות משנת 2020, האיש הטוב ובסדרה שרלוק ברוסיה.
הרשות להגנת הצרכן ולסחר הוגן
מקור הקמת הרשות להגנת הצרכן ולסחר הוגן
מקור הסמכות של הממונה ושל הרשות נקבע בחוק הגנת הצרכן, התשמ"א-1981: לרשות תקציב עצמאי הנקבע בחוק התקציב השנתי בסעיף תקציבי נפרד.
אריק קינרד
2018
באליפות העולם באולם שנערכה בבירמינגהאם הממלכה המאוחדת במרץ 2018 סיים במקום רביעי בקפיצה לגובה בתוצאה של 2.29 מטר.
פרנסיס דרייק (מושל איווה)
מלחמת האזרחים
ב-4 ביולי 1863, יחד עם כל סגל הקצונה של הרגימנט שלו, נפל דרייק למשכב, במהלך קרב הלנה. אף על פי שהקצינים היו חולים מדי כדי להשתתף בקרב, הרגימנט, בפיקודו של קפטן מרטין ורנר, ויחד עם קבוצה של קצינים ונגדים, מילאו תפקיד מרכזי בהדיפה של שלוש בריגדות פרשים בלתי רכובים של האויב בפיקודו הכולל של מייג'ור גנרל ג'ון ס. מרמרמדוק, שעליהן נמנו "בריגדת הברזל" בפיקודו של ג'וזף שלבי, בריגדה שנייה תחת פיקודו של קולונל קולטון גרין, ובריגדה שלישית תחת פיקודו של בריגדיר גנרל לוציוס "מארש" ווקר. הבריגדות של כוחות הקונפדרציה ניסו ללכוד את סוללה A, אחד מהביצורים הגדולים שהיו מחומשים בתותחי מצור כבדים לאורך רכס קראולי שממערב להלנה. הרגימנט ה-36 זכה לשבחים רבים הן ממפקד הבריגדה, בריגדיר גנרל סמואל רייס, והן מהמפקד הכללי של חיל המצב בהלנה, גנרל פרדריק סלומון, על פעולתם שהגיעה לשיאה בהתקדמות הסופית של 9 פלוגות מסוללה A צפון-מזרחה למיגור הכוחות של שלבי ושל גרין מעבר לגבעות וליצירה מחדש של עמדות המשמר של הרגימנט ה-36. אבדות צבא האיחוד בהלנה היו קלות יחסית בהשוואה לאלו של כוחות הקונפדרציה של הגנרל תאופיליוס הולמס שספגו 700 הרוגים, מספר דומה של פצועים וכמעט 1,000 שבויים. במחצית הראשונה של אפריל 1864, במסגרת משלחת קמדן לחבירה לכוחותיו של מייג'ור גנרל נתניאל בנקס ברד ריבר, לואיזיאנה, הצטווה דרייק על ידי מפקד הבריגדה השנייה של הדיוויזיה השלישית של הארמייה השביעית, ויליאם מקלין, להקים ראש גשר על הגדה הדרומית של נהר מיזורי הקטן כדי לאפשר לשאר כוחות הארמייה לחצות שם ולעקוף ריכוזים גדולים של כוחות האויב שאבטחו מעבר הנהר באנטואן, 24 ק"מ במעלה הנהר, בתקווה לעשות בו שימוש כנתיב חלופי כדי לאגף את צבא הקונפדרציה בפיקודו של סטרלינג פרייס ולהתקדם לתוך פראיירי ד'אן. בבוקרו של ה-3 באפריל, הוביל דרייק שלוש פלוגות של הרגימנט ה-36, 3 פלוגות של הרגימנט ה-43 של אינדיאנה, 2 פלוגות בלתי רכובות של רגימנט הפרשים הראשון של איווה, ושתי כיתות תותחים של רגימנט הארטילריה הקלה של מיזורי, פחות מ-500 איש בסך הכול, כדי ליצור משמר קדמי בשטח מיוער בצפיפות כק"מ וחצי מדרום לנהר מיזורי הקטן. הכוח הקטן של דרייק נתקל בסיירים של הדרום שצפו על כוחות האיחוד בהתנגשויות בהיקף קטן כמה פעמים במהלך היום כאשר הדרומיים הרוויחו זמן בהמתנה לתגבורות ממרמדוק. עם אור ראשון ב-4 באפריל, מספר מוערך של 2,500 פרשים בלתי רכובים של צבא הקונפדרציה שהשתייכו לדיוויזיית מרמדוק, תקפו את המשמר הקדמי של דרייק בקרב אלקינס פרי. בקרב, שארך שבע שעות, נהדף הכוח של דרייק שוב ושוב לכיוון נהר מיזורי הקטן, אך עלה בידו לבלום את מתקפת האויב ולאפשר לשאר הכוחות הארמייה השביעית בפיקודו של הגנרל פרדריק סטיל לחצות את הנהר ולהתקדם לעימות המכריע מול מייג'ור גנרל סטרלינג פרייס בקרב ראיירי ד'אן שהתנהל ב-10 - 12 באפריל. בקרב זה הכריע סטיל את האויב, והדף אותו לכיוון הבירה הזמנית של הקונפדרציה, וושינגטון, ארקנסו.
טוני מרטין
טוני הנס יואכים מרטין (בגרמנית: Tony Hans Joachim Martin; נולד ב-23 באפריל 1985) הוא רוכב אופניים גרמני לשעבר. נחשב בזמנו כאחד מהרוכבים הבולטים במרוץ נגד השעון ב ולאחד מרוכבי נגד השעון הגדולים בהיסטוריה. מרטין מחזיק בתואר אלוף העולם בנגד השעון ארבע פעמים (2011, 2012, 2013 ו-2016), ניצח חמישה קטעים בטור דה פראנס וקטע אחד בוואלטה אספניה. מרטין זכה במדליית כסף מלונדון 2012 בנגד השעון. ו-8 פעמים אלוף גרמניה ברכיבה נגד השעון.
ג'ון דיר 5220
ממאפייני "ג'ון דיר 5220"
לדגם מערכת חשמל - 12 וולט.
אנסטסיה (סרט, 1956)
אינגריד ברגמן זכתה בפרס אוסקר לשחקנית הטובה ביותר לשנת 1957 על משחקה בסרט זה וכן בפרס גלובוס הזהב לשחקנית הטובה ביותר - סרט דרמה. זה היה סרטה הראשון לאחר שובה לארצות הברית לאחר היעדרות ארוכה בעקבות נישואיה עם הבמאי רוברטו רוסליני.
שיבה (להקה)
ביוגרפיה
לאחר מכן הם הוציאו מספר סינגלים, ב-1981 זכו בגמר הלאומי של אירלנד.
השתתפותם באירוויזיון הובילה למספר סיבובי הופעות שביצעו ברחבי אירופה.
מיאולניה
מאפיינים
מיאולניה חי באוסטרליה, אי הלורד האו, קלדוניה החדשה והאי ונואטו. הוא נהיה צמחוני לגמרי והתנהל בצורה מגושמת. הפרטים שהתגלו בקלדוניה החדשה היו קטנים יותר מקרוביהם מאוסטרליה.
אסטרואיד סיטי
אסטרואיד סיטי הוצגה בבכורה עולמית בפסטיבל הקולנוע בקאן במאי 2023, שם הסרט התמודד על פרס דקל הזהב, ומתוכנן לצאת לאקרנים בארצות הברית באופן מוגבל ב-16 ביוני 2023, לפני שיופץ במהדורה רחבה ב-23 ביוני 2023, על ידי פוקוס פיצ'רז. הסרט זכה לביקורות חיוביות מהמבקרים.
בתיה גוטספלד
הקמת בתי צעירות מזרחי
גוטספלד ובעלה החליטו לעלות לארץ ישראל על מנת לעקוב מקרוב אחר הקמת בית הספר לנערות. הם התגוררו ברחוב יונה הנביא בתל אביב. בשנת 1935 עלתה גוטספלד לארץ ישראל, בה היא עקבה מקרוב אחר הקמת בית צעירות מזרחי בתל אביב.
בשנת 1958 פתחו נשי המזרחי באמריקה את בית צעירות מזרחי בבאר שבע, שבו למדו נערות דתיות מבנות העיר. הנערות למדו לימודים עיוניים לצד לימודים מקצועיים ככלכלת בית, הנהלת חשבונות וסריגה.
צב נשכן מצוי
צב נשכן מצוי (שם מדעי: Chelydra serpentina) הוא מין גדול של צב ממשפחת צבים נשכניים.
מאפיינים
הצב מסתתר בביצות ובריכות באזורי המחיה ובכמה אזורים הוא מסוגל להימצא במים מליחים ומחפש יצורים קטנים. הוא ניזון מחרקים ועוד חסרי חוליות, דו-חיים, דגים, זוחלים שונים (כולל נחשים וצבים אחרים), עופות מים ויונקים קטנים. הוא תוקף ממארב ומתקיף במהירות עם הלסתות החזקות שלו ובולע את טרפו או גוזר אותו לחתיכות, באמצעות הטפרים והמקור.
איגוד המשפט הבין-לאומי
פעילות הארגון
איגוד המשפט הבין-לאומי פועל באמצעות סניפים שהם אזוריים אך לרוב מוגבלים למדינה אחת בלבד. נכון לשנת 2022, יש לאיגוד 63 סניפים ברחבי העולם. אם אין סניף זמין באזור מסוים, חברי האיגוד יכולים להיות חברים במטה איגוד המשפט הבין-לאומי שבבריטניה. החל משנת 1949, מקום מושבו של הסניף הישראלי בירושלים וחברים בו 24 עורכי דין ישראלים (נכון לשנת 2022).
אנגרה (משגר)
אַנְגָרָה (ברוסית: Ангарá) היא סדרת משגרים בעלי יכולות נשיאה של עד 35 טון. הם צפויים להיות מהמשגרים העיקריים לתחנת החלל הבינלאומית ולשמש את תוכנית החלל הרוסית במקום משגרי הסויוז.
פיטה מלארק
פיטה במשחקי הרעב
לאחר כמה זמן מודיעים קברניטי המשחק שיכולים להיות שני מנצחים כל עוד הם מאותו מחוז. קטניס ממהרת למצוא את פיטה. לאחר זמן מה היא מוצאת את פיטה פצוע תחת הסוואה מושלמת. קטניס מטפלת בפציעותיו של פיטה בעזרת תרופה מיוחדת שהיא מקבלת במשתה, ולאחר כמה זמן גם מנשקת אותו, אל המשתה קטניס הגיעה בזכות שסיממה את פיטה בסם שינה כדי שתוכל ללכת. (אחרי הנשיקה ביניהם פיטה התחנן שלא תעזוב אותו).
לאסלו הראשון, מלך הונגריה
הוא עצמו נחנך לקדוש בשנת 1192 ונקרא גם "הספורטאי של אלוהים" בגלל מבנה גופו יוצא הדופן.
הכתרתו
כך, בתחילת שלטונו, ביסס לאסלו הראשון את כסאו באמצעות חקיקה והחזיר את הסדר הפנימי של המדינה. הוא הפך את הפלטין למשנה למלך, שומר החותמות המלכותיות והחצר, ששפט עבור ובשמו של המלך. זה סימן את תחילת התפתחות המבנה של מערכת המשפט ההונגרית.
היישובים הנושאים את שמו
ברומניה
עדי כץ
עדי אסיה כץ (נולדה ב-31 במרץ 2004) היא מתעמלת אמנותית ישראלית. סגנית אלופת אירופה בחישוק (באקו 2023) וזוכת מדליית ארד בסרט (תל אביב 2022). פעמיים ברציפות שותפה לזכייה הקבוצתית במדליית ארד באליפות אירופה (2022 ו-2023).
Bethesda Game Studios
היסטוריה
בשנת 2008, החברה נחשבה לאחד החברות המובילות בתעשיית משחקי הווידאו עקב המוניטין שצברה בעקבות פיתוח סדרת Elder Scrolls ופיתוחו של המשחק השלישי בסדרת Fallout. בת'סדה יצרה לעצמה תפקיד ייחודי, כאשר "השקיעה שנים ביצירת משחקי RPG מאסיביים בעולם פתוח, לשחקן יחיד - ז'אנר שזכה כמעט להתעלמות מהתעשייה - והבאתם להצלחה רבה, והביאה ז'אנר שעד כה היה ז'אנר נישתי המיועד למחשב האישי בלבד אל פלטפרמות נוספות", כך נכתב במגזין האינטרנטי Gamasutra במאמר שהתפרסם לרגל סוף השנה.
ב-9 בדצמבר 2015, ZeniMax Media הכריזה על הקמת סטודיו נוסף במונטריאול שבמחוז קוובק בקנדה, בהנהגתו של איב לאצ'אנס, לשעבר מנהל חברת המשחקים Behaviour Interactive, וזאת במטרה להרחיב את סל המשחקים בכל פלטפורמות הגיימינג.
אדריאן (כדורגלן)
אדריאן סן מיגל דל קסטייו (בספרדית: Adrián San Miguel del Castillo; נולד ב-3 בינואר 1987 בסביליה שבספרד) הידוע כאדריאן הוא כדורגלן ספרדי המשחק בעמדת השוער בליברפול.
ליברפול
ב-5 באוגוסט 2019 חתם אדריאן בליברפול, שם ישמש כשוער המחליף של אליסון בקר. ב-14 באוגוסט 2019, במהלך משחק הסופר קאפ האירופי נגד צ'לסי. הדף אדריאן בדו-קרב הפנדלים פנדל אחד ובכך עזר לליברפול לזכות בתואר.
חבורת ראש כרוב
"חבורת ראש כרוב" הוא סרט קולנוע קומי ומוזיקלי לילדים בבימויו של אופיר לובל וההפקה של אלון גור אריה ואשר לגזיאל הסרט יצא ביולי 2010 על ידי חברת גלובוס גרופ.
נציגות ישראל בביירות
היסטוריה
בפסח 1984, כאשר הסורים פעלו על מנת להבריח את צה"ל מלבנון, נפלו בשבי שני מאבטחים ישראלים שטעו בניווט בטיול. הם הגיעו לאזור בשליטה סורית ונפלו בשבי. לבסוף הוחלט לפנות את השגרירות מאחר שהסיכון הביטחוני אינו מצדיק עוד את השמירה עליה. בקיץ החל הפינוי (שהוקדם במספר ימים לאור התרעה מחשש לפגיעה בצוות השגרירות), שבוצע והושלם בעזרת מסוקים של חיל האוויר הישראלי.
טוביאס ראו
טוביאס ראו (בגרמנית: Tobias Rau, נולד ב-31 בדצמבר 1981 בבראונשווייג שבגרמניה המערבית) הוא כדורגלן עבר גרמני ששיחק בעמדת המגן השמאלי. לזכותו של ראו שבע הופעות במדי נבחרת גרמניה. פציעות רבות אילצו את ראו לפרוש בגיל 28 בלבד ממשחק פעיל, אך לעת מצוא הוא משחק במועדון הכדורגל נוינקירכן.
קבוצת החלומות (סרט)
תקציר עלילת הסרט
במרכז העלילה פרשן הספורט סטפן ורשינין, מאבד את מקום עבודתו ומוצא את עצמו מאמן בתחרויות ילדים, שגורמות לו להבין שבשום מקרה אסור לו להתייאש ולאבד אמון בעצמו.
פרדיננד הרביעי, מלך הרומאים
ביוגרפיה
ב -31 במאי 1653 נבחר פרדיננד למלך הרומאים, למרות ניסיונות ממלכת צרפת לשנות את תוצאות הבחירות, וב-18 ביוני 1653 הוכתר בטקס ברגנסבורג.
ב-9 ביולי 1654 מת פרדיננד בווינה בפתאומיות במגפת אבעבועות שחורות, ואחיו לאופולד הראשון נבחר למלך הרומאים, ולאחר מותו של פרדיננד השלישי, נבחר לקיסר האימפריה הרומית הקדושה.
Evergreen
Evergreen הוא סינגל שיווקי של להקת הבנים האירית, וסטלייף. השיר מופיע באלבומם השלישי, World of Our Own, ויצא כסינגל רק בפיליפינים, שם הגיע למקום הראשון. נכון לדצמבר 2021, השיר הושמע למעלה מ-7 מיליון פעמים בספוטיפיי.
גרסת ויל יאנג
השיר היה השיר הנמכר ביותר בבריטניה במאה ה-21, עד לשנת 2015, כאשר "Happy" של פארל ויליאמס עקף אותו.
עוגיות שקדים
עוגיות שקדים סיניות
במקאו, ביסקוויט זה היה אחד ממוצרי האפייה המיוחדים פופולריים ביותר, במיוחד באזור הריסות הקתדרלה של סנט פול, שם הרחובות מלאים בעשרות חנויות אשר בכולן נמכרים טעמים שונים של ביסקוויט השקדים הסיני זה ליד זה.
סוחרי רחוב גם מפוזרים לאורך רחוב זה על מנת לדחוף את הסחורה. הביסקוויט מומלץ באתר הרשמי לתיירות של מקאו כחטיף מקומי מפורסם.
486958 ארוקות'
תצפיות באירועי הסתרה
ב-10 ביולי 2017 הצליח הטלסקופ המוטס SOFIA לצפות בהצלחה במהלך אירוע ההסתרה השני תוך כדי טיסה מעל האוקיינוס השקט ממרכז קרייסטצ'רץ', ניו זילנד. המטרה העיקרית של התצפיות האלה היה לבדוק אם קיימות טבעות או חומר העלול לסכן את הגשושית ניו הורייזונס במעברה ליד
הסוכנות הצבאית לטילים בליסטיים
פון בראון, שסירב להוראה, המשיך לעבוד על פיתוח המשגר, שנודע לבסוף כיופיטר C. היה זה טיל בליסטי בעל שלושה שלבים, ש"במקרה" יכול היה לשמש גם לשיגור לוויינים בתצורת ג'ונו 1. בספטמבר 1956 שוגר היופיטר C כשעל גביו לוויין דמה במשקל 14 ק"ג. שנים לאחר מכן הוערך כי אם הייתה ABMA מקבלת הוראה לכך, ביכולתה היה לשגר כבר ב־1956 את הלוויין הראשון למסלול סביב כדור הארץ. שנה מאוחר יותר, ב־4 באוקטובר 1957, שיגרה ברית המועצות את הלוויין המלאכותי הראשון - ספוטניק 1. טיל יופיטר C מבוסס על טיל רדסטון הוא ששיגר בהצלחה את הלוויין האמריקאי הראשון אקספלורר 1 ב־31 בינואר 1958. גרסה של טיל הרדסטון, המרקורי-רדסטון, שימש מספר שנים מאוחר יותר בתוכנית מרקורי של נאס"א, והוא זה ששיגר את האסטרונאוט האמריקאי הראשון - אלן שפרד - לטיסה תת-מסלולית בחלליתו "פרידום 7", ב־5 במאי 1961. חלקים מטיל הרדסטון שימשו גם את הסטורן 1, הראשון מבין משפחת משגרי הסטורן ששימשו לשיגור משימות תוכנית אפולו, שהנחיתה את האדם הראשון על הירח.
ב־1 ביולי 1960, כשנתיים לאחר הקמת נאס"א, הועברו צוותי המהנדסים והמדענים של ABMA, כולל פון בראון, לרשותה, ומתקני ABMA בחלקו הדרומי של רדסטון ארסנל הפכו למרכז טיסות החלל מרשל. באותה שנה קיבל מידאריס את הפיקוד על AOMC, וג'ון ברקלי קיבל את הפיקוד על ABMA. ב־1961 הועברו רוב משימות AOMC הקשורות לחלל לידי נאס"א, יחד עם מרבית עובדיה מתקניה וציודה. בריגדיר־ג'נרל ריצ'רד מ. הארסט פיקד על ABMA בין מאי 1960 לדצמבר 1961, אז פורקו ABMA ו־ARGMA, ושרידיהם הועברו לפיקודה הישיר של AOMC. ב־1962 אורגנה AOMC מחדש והפכה למפקדת הטילים של צבא ארצות הברית (MICOM).
סחר הנאנבאן
אטימולוגיה
פירוש המילה נאנבאן (南蛮) הוא "ברברים דרומיים", ובמקור שימשה את הסינים לתאר את תושבי דרום אסיה ודרום-מזרח אסיה. מכיוון שסין הקיסרית ראתה עצמה מרכז העולם, כל המדינות שהקיפו אותה היו סוגים שונים של ברברים, ואלה שגרו דרומית לסין נקראו ברברים דרומיים. ביפן קיבל הביטוי משמעות חדשה, ונועד לתאר את האירופאים הראשונים, שהיו פורטוגזים, שהגיעו ליפן ב-1543. מאוחר יותר הקיף הביטוי גם את הספרדים, את ההולנדים (אף על פי שאלה כונו קומו (紅毛, "שיער אדום")) ואת הבריטים. מכיוון שהאירופאים הגיעו ליפן ממושבותיהם בדרום-מזרח אסיה, ונחתו בחופיה הדרומיים של יפן, דבק בהם כינוי זה.
סחר פורטוגזי במאה ה-16
בראשית דרכו היה המסחר הפורטוגזי הסחר בינלאומי היחיד כמעט ביפן, אך במהרה החלו לקום לו מתחרים בדמות מבריחים סינים על ג'ונקות, ספינות החותם האדום היפניות, ספינות ספרדיות ממנילה וספינות הולנדיות ובריטיות (החל מראשית המאה ה-17).
ספינות החותם האדום
הגליאונים האירופאים השפיעו גם הם על תעשיית בניית הספינות היפנית, ואף עודדו יפנים להפליג למדינות אחרות. ממשלת השוגון פיתחה מערכת של קווי מסחר עם דרום-מזרח אסיה ועם דרום אסיה, וחילקה רישיונות לספינות יפניות להפליג בקווים אלה. ספינות אלה נקראו ספינות החותם האדום (朱印船), ועיצובן הזכיר את זה של הגליאון. על סיפונן של ספינות אלה יצאו סוחרים יפנים והקימו תחנות מסחר ברחבי דרום-מזרח אסיה, בעוד חלקם הופכים לדמויות בעלות השפעה באזור וחלקם הופכים לדמויות אהודות ביפן עצמה.
יעקב יוגב
כראש מועצה הוא העביר את משרדי המועצה מבאר-שבע אל תחום המועצה. הוא יזם את הקמת פארק גולדה ואת אתר הנופש "נוה מדבר". הוא פיתח את גידול הדגים בהסתמך על "שרשרת משתמשים" במים מליחים. הוא עסק גם במיזמים אחרים - חקלאיים ותיירותיים.
קריס ג'נר
ביוגרפיה
בשנת 2022 נכללה ברשימת טיים 100.
שמש בית כנסת
את שכרו קיבל השמש מקופת הציבור כחלק מבעלי התפקידים בקהילה. בעבר שמש בית הכנסת היה גר בסמוך לבית הכנסת או בתוכו. השמש היה נחשב תפקיד מוערך, ובספרות הרבנית מובטחת לאדם העוסק בכך ברכה וחיי עולם, אם כי בדרך כלל בעלי תפקיד זה היו מתחתית הסולם הכלכלי והחברתי. לעיתים אשת השמש עזרה על ידו בניקיון ובסידור. גם בימינו ישנן משפחות המעבירות במסורת מדור לדור את התפקיד.
ג'ורדן מיקי
ג'ורדן מיקי (אנגלית: Jordan Mickey; נולד ב-9 ביולי 1996 בדאלאס, טקסס, שבארצות הברית) הוא כדורסלן אמריקאי, המשחק בעמדת הפאוור פורוורד והסנטר בזניט מה־VTB ומהיורוליג.
בוסטון סלטיקס
לאחר שנבחר בדראפט 2015 חתם מיקי בסלטיקס. מיקי בילה את רוב תחילת עונתו הראשונה בקבוצת ליגת הפיתוח שעבדה בשיתוף פעולה עם הסלטיקס מיין רד קלאוס. מיקי זכה להיות המצטיין של ינואר עם ממוצעים של: 19.6 נקודות, 10.5 ריבאונדים, 5.3 חסימות ו-1.8 אסיסטים. ב-6 בדצמבר 2016 קלע מיקי שיא עונתי של 32 נקודות. ב-31 בדצמבר 2016 רשם טריפל דאבל ראשון בקריירה של: 13 נקודות, 13 ריבאונדים ו-10 חסימות בניצחון קבוצתו 119–112 על טקסס לג'נדס. מיקי נבחר למשחק האולסטאר של ליגת הפיתוח אך פספס אותו בגלל פציעה בקרסול והוחלף בקבוצת המזרח (השחקן שהחליף אתותו היה קית' בנסון). את משחק ה-NBA הראשון שלו ערך מול ממפיס גריזליס שם לא קלע. בעונתו השנייה בקבוצה הוא שותף בשמונה מתשע עשר המשחקים הראשונים של הקבוצה כמחליפו של אמיר ג'ונסון. משחקו הטוב ביותר היה מול דנוור נאגטס שם קלע שמונה נקודות, קטף 4 ריבאונדים וחילק 4 אסיסטים. בסוף העונה ויתרו הסלטיקס על מיקי.
זניט
ב־7 ביולי 2021 חתם לשנה אחת בזניט.
תחרות חיבורים תורניים של מפעל הפיס
בכל שנה נקבע נושא אחר שבו תעסוק התחרות. הנושאים שנבחרו הם בעלי אופי עיוני תלמודי ולרוב גם קשורים לסוגיות חברתיות, למשל: ערבות הדדית, פיקוח נפש, שמיטה, צדקה, יחסי שכנים, ועוד.
היסטוריה
המיזם מנוהל על ידי מפעל הפיס בשיתוף עם רשת החנויות אור החיים. מדי שנה מתפרסמת התחרות בריכוזים החרדיים והדתיים, ובעיתונים. המידע על התחרות מוגש בכל הדוכנים של מפעל הפיס ברחבי הארץ.
ועדת הבדיקה והפרסים
בוועדה לתחרות הדתית לאומית מכהנים הרבנים: : הרב יעקב אריאל, הרב זלמן מלמד, הרב גבריאל סרף, הרב יעקב שפירא, הרב חיים סבתו, הרב יגאל לרר, הרב רא"ם הכהן.
תוכנית סילון
דרישות קבלה
בנוסף, החניכים עוברים מיונים אישיותיים ומקצועיים הבוחנים את התאמתם לאופיה של התוכנית וללימודי הנדסה אינטנסיביים.
מאפיינים ייחודיים
התוכנית היא אחת התוכניות היחידות במסלול העתודה המכשירות את חניכיהן לתואר שני עם תזה, בנוסף לתואר הראשון. בנוסף, חניכי התוכנית מלווים על ידי הטכניון ומנהלת התוכנית הנמצאת תחת חיל האוויר. מפקדי התוכנית הם קצינים בחיל האוויר.
אוטוביאנקי Y10
מהדגם יוצרו 1,133,744 יחידות.
לובי אוסטין
ביוגרפיה
אוסטין נפטרה ב-8 ביולי 1972 בשיקגו.
וינסוריזציה
וינסוריזציה (Winsorization) היא שינוי של סטטיסטי על ידי הגבלת הערכים הקיצוניים שיכולים להתקבל במדגם, על מנת להקטין את ההשפעה של התצפיות החריגות.
טל בנש
קריירה
ב-27 באוגוסט 2019 חתם בנש בקבוצת שמשון כפר קאסם מליגה א' דרום, אך לאחר שערך במדיה הופעה אחת בלבד בגביע המדינה עבר ב-28 באוקטובר להכח עמידר רמת גן מאותה הליגה.
ב-11 בנובמבר 2020, בנש חתם במ.כ. חולון ירמיהו.
וינסוריזציה
יתרון השיטה
שיטה נוספת ודומה שמאפשרת ליצור סטטיסטים חסינים יותר היא קטימה. ההבדל בין השיטות הוא שבווינסוריזציה לא משמיטים ערכים אלא רק משנים את ערכם כך שהם לא יהיו גדולים או קטנים מערכים מסוימים, בעוד בקטימה הערכים שערכם קיצוני מדי מושמטים לחלוטין.
עגה חרדית
יידיש והברה אשכנזית
הגם שהשימוש ביידיש כשפת דיבור יומיומית נפוץ בישראל בעיקר בציבור החסידי והירושלמי, לציבור החרדי האשכנזי בכללו יש זיקה רבה לשפה. גם חלק מהחרדים בני עדות המזרח, בעיקר אלה הקשורים לציבור הליטאי ולמדו במוסדותיו, משתמשים לעיתים בסלנג זה.
פרייהר
שימוש בתואר
לאחר מלחמת העולם הראשונה נאסר השימוש בתואר כתואר אצולה הן בגרמניה והן באוסטריה. בגרמניה הפך התואר, בהתאם לחוקת רפובליקת ויימאר, לחלק אינטגרלי משם המשפחה, אך ללא משמעות מעבר לכך. באוסטריה נאסר (עד היום) כל שימוש בתואר והוא הושמט משמות המשפחה שכללו אותו לפני כן (כך למשל פרידריך פרייהר פון שוורץ הפך לפרידריך שוורץ).
אדר והוד
מבנה הפיוט
אדר והוד ממוקם כ"פיוט ה'" בקדושתא, ולכן הוא בעל מבנה של "קיקלר". ה"קיקלר" בנוי ממחרוזות משולשות (כל אחת מורכבת משלוש צלעות חורזות), שבמקרה הזה מסודרות באקרוסטיכון אלפביתי. הפיוט מתחלק לגושים של שלוש מחרוזות, ולאחר כל גוש קוטעת את הרצף "מחרוזת קדוש". מחרוזת הקדוש גם היא מחרוזת משולשת, אך היא חורגת מהמחרוזות הרגילות באקרוסטיכון ובמבנה, ומסתיימת תמיד במילה "קדוש". בעוד בקיקלרים אחרים יש לעיתים רק מחרוזת קדוש אחת או שתים, שחוזרות לאחר כל גוש כרפרן, בפיוט הזה יש שבע סטרופות פזמון, אשר אינן חוזרות על עצמן.
תוכן הפיוט
נושאיו העיקריים של הפיוט, כמו פיוטים אחרים לראש השנה, הם ענייני מלכויות זכרונות ושופרות. גושי המחרוזות, ובהתאמה גם הפזמונות שלהם, עוסקים לסירוגין בשלושה נושאים אלה.
אריק פוגל
ביוגרפיה
משנת 1920 היה המאייר של השבועון "חיי התיאטרון" (Színházi Élet). בין השנים 1925 – 1927 למד עיצוב פנים במכללה לאמנויות יישומיות בווינה והתוודע לתיאטראות ולהפקת סרטים. משנת 1927 עיצב תפאורות, תלבושות ותחפושות מוצלחות במיוחד לתיאטרון האופרטה של בודפשט, ל"תיאטרון האמנים של בודפשט" (Fővárosi Művész Színház) ולתיאטרון ההונגרי. משנת 1930 הוא הוזמן לעצב בתיאטרון קיראי (Király Színház) וב"תיאטרון העירוני" (Városi Színház) תפאורות ותלבושות לאופרטות קלאסיות וחדשות, אופרטות גדולות ומשחקי בידור מוזיקליים.
מאגס מקירנה
ביוגרפיה
ייתכן שהוא שימש ככהן של אפולו, שכן בכתובת בת התקופה נזכר כהן אפולו בשם "מאגס בן פיליפוס". בלחץ ברניקי, מינה תלמי את מאגס למושל העיר קירנה בשטחי לוב של ימינו. מאגס נכנס לתפקידו סביב שנת 300 לפנה"ס. ככל הנראה הוא זכה בתפקיד לא רק בשל מעמדו כבנו המאומץ של המלך, אלא גם כי הצליח לדכא מרידה שם. בשנת 283 לפנה"ס, מת אביו החורג, ואחיו הצעיר של מאגס, תלמי השני ("פילדלפוס") עלה לשלטון. תלמי ביצע "טיהורים" רצחניים במערכת הממשל המצרית, ואלו רק החריפו בשנת 277 לפנה"ס כאשר תלמי נישא לאחותו ארסינואה השנייה. מאגס חשש שתורו קרב ובא, ולפיכך פתח במרד נגד שלטון אחיו. בשנת 276 לפנה"ס, הצליח מאגס לבסוף להעניק עצמאות לכל אזור קירנאיקה, ולהכריז על עצמו כמלך קירנה. תלמי לא וויתר בקלות, והפעיל סוכנים ברחבי ממלכתו של מאגס. כה גדול היה פחדו של מאגס מפני מהפכה, עד שכאשר היה יוצא למסעות מלחמה הוא היה מפרק מהחומות את אמצעי ההגנה השונים, וסוגר על מנעול ובריח את כלי הנשק. כך שאם תתחולל מהפכה בהיעדרו יוכל לכבוש את השלטון חזרה במהירות.
למרות התבוסה, תלמי לא ביצע פלישה לממלכתו של מאגס. זאת מכיוון ששכירי החרב הגאלים בצבא המצרי התמרדו. הודות לכך, מגאס הצליח לשמר את עצמאותו ולא הסתבך בעוד מלחמות. אגאתרכידס טוען שהוא מלך חמישים שנה, ובשל העובדה שלא היו לו הרבה מלחמות, הוא התמכר כל כך לתענוגות עד שבסופו של דבר הוא נחנק מהשומן של עצמו ומחוסר פעילות גופנית. מקובל להעריך שהוא מת בסביבות שנת 250 לפנה"ס. לפני מותו הוא ארס את בתו ברניקי השנייה לתלמי השלישי במטרה לסיים את הסכסוך הקירני-מצרי אחת ולתמיד. עם זאת, אשתו אפמאה העדיפה לשדך את בתה לנסיך המוקדוני דמטריוס הנאה, שרשמית היה בעלה של ברניקי ובפועל היה מאהב שלה.
משרד החוץ וחבר העמים
היסטוריה
לאחר שבריטניה כבשה את המזרח התיכון במהלך מלחמת העולם הראשונה, הוקמה במשרד "הלשכה הערבית" כחלק ממחלקת המודיעין בקהיר. תפקידה היה לתאם בין כל גופי הממשל שפעלו במזרח התיכון, בהם משרדי החוץ והמלחמה והמשרד לענייני הודו, וכן ליידע את הממשל על המדיניות הגרמנית-טורקית באזור. בין השאר, עסקה הלשכה בעידוד המרד הערבי בעזרתו של לורנס איש ערב.
ב-1968 אוחד המשרד עם המשרד לענייני חבר העמים, שנוצר רק שנתיים קודם לכן ממיזוג של משרד המושבות ומשרד קשרי חבר העמים הבריטי. בתקופות מסוימות בין שנות ה-70 וסוף שנות ה-90 היה המשרד אחראי על המשרד לפיתוח בינלאומי, שהפך מאוחר יותר למשרד עצמאי.
מיינהרד פון לאוכרט
קריירה מוקדמת
פון לאוכרט נולד ב-29 באוגוסט 1905 בפוטסדאם, שהשתייכה לאימפריה הגרמנית. בשנת 1924 התגייס פון לאוכרט לרייכסווהר, ושירת ברגימנט הפרשים ה-5.
מרקולף נימץ
ביוגרפיה
הוא התפרסם בעולם עם הוצאת ספרו "Lucy with c" בשנת 2005.
הסכסוך על חבל קשמיר
נכון לשנת 2020, הודו שולטת במדינת ג'אמו וקשמיר ובתוכה גם בחבל לדאק, פקיסטן שולטת באזאד קשמיר וגילגיט-בלטיסטן, בעוד סין העממית שולטת באקסאי צ'ין. קיים גם רכס סיאצ'ן, אשר דה פקטו הוא חסר כל סמכות שלטת. פקיסטן טוענת לשליטה על מדינת ג'אמו וקשמיר ועל לדאק שבתוכה, בעוד הודו טוענת לשליטה על אזאד קשמיר, גילגיט-בלטיסטן ואקסאי צ'ין.
חלוקת הודו
המדינה השנייה הייתה נסיכות קשמיר אשר כ-77 אחוז מכלל האוכלוסייה שלה הייתה מוסלמית אך נשלטה בידי הארי סינג, נסיך הינדי. הארי סינג וממשלתו תחילה טענה לעצמאות אך דבר זה היה בלתי אפשרי עקב חשיבותו של חבל קשמיר.
מלחמת הודו-פקיסטן I
ב-9 באוקטובר 1947, הרוב המוסלמי בקשמיר איחד כוחות עם ממשלת פקיסטן בקראצ'י והחלה פלישה של הכוחות המזוינים של פקיסטן אל תוך מערב קשמיר בקירוב לגבול עם אפגניסטן במטרה לכבוש ולספח את כלל חבל הארץ. בסוף החודש, לאחר לחץ ממושך החליט הארי סינג ביחד עם ממשלתו לאחד כוחות עם הממשלה ההודית בניו דלהי וקשמיר רשמית סופחה לידי הודו (בכך סינג הסכים לוותר על כל כוחותיו בתור מונרך). בזמן שזה קרה הכוחות של צבא פקיסטן הספיקו לכבוש את כל אזאד קשמיר והחלו לייצב את ערי הגבול שלהם עם חבל קשמיר.
מלחמת הודו–פקיסטן II
בשנת 1965, תסיסה פנים מדינית בהודו היוותה את ההזדמנות בשביל הממשלה הפקיסטנית לפלוש להודו. המלחמה השנייה לא הביאה כל התקדמות. הפגזות, התכתשויות ולפחות 7,000 הרוגים משני הצדדים כמעט ולא הביאו כל שינוי בקו האש. הפלישה הפקיסטנית נעצרה בידי מגויסים הודים והמאבק הפך במהרה לתוך מלחמת התשה. נוסף לכך הייתה פעולה צבאית גם בדרום הגבול בין סינד לגוג'ראט באזור ביצות רחב אך לא נראתה כל התקדמות מרכזית גם בחזית הזאת. לבסוף המאבק הסתיים בסטטוס קוו כפי שהיה קודם למלחמה לאחר כמעט חודש של קרבות.
דוב אריה ריטר
ברבנות
בשנת 1880 (ה'תר"ם) הגיש את מועמדותו לרבנות רוטרדם, העיר השנייה בגודלה בהולנד, ובשנת ה'תרמ"ה (1885), אחרי עיכובים פורמליים, מונה לרב ברוטרדם, שם כיהן ברבנות למעלה מ-40 שנה. מנהיגי הקהילה היהודית ברוטרדם העדיפו אמנם רב קונסרבטיבי אך על פי תקנון הקהילה היה ועד הקהילה מנוע מלבחור ברב קונסרבטיבי, והם בחרו ברב ריטר בזכות לימודיו בסמינר לרבנים בברסלאו שהיה ידוע כקונסרבטיבי. בפועל, החזיק הרב ריטר בהשקפה שמרנית ובינו לבין ועד הקהילה פרצו סכסוכים רבים. כך לדוגמה סירב לדרישת אחד מראשי הקהילה לגייר את אשתו הגויה. מקרה אחר היה כאשר וועד הקהילה מכר שטח ריק בבית הקברות שבבעלות הקהילה, ולאחר שנמצאו עצמות בחלקה, דרש הרב ריטר מהוועד לקנות חזרה את החלקה; הוועד סירב לדרישתו. סכסוך חריף נוסף היה לו עם קצבי העיר, והוא שלל את ההכשר לחלקם; לפי המסופר, אף ניסו להטביעו באחד מביקוריו באטליזים. שחיטתו של הרב ריטר נחשבה למהודרת ביותר, והקהילה אף ייצאה ללונדון בשר תחת כשרותו. בלונדון היו תושבים שהקפידו שלא לאכול בשר אלא כזה שתחת כשרותו. כן תיקן תקנה הלכתית לשבתות בעבור יהודים השותפים במסחר עם גוי.
מוחמד אחתארין
מחלוקות
אחתארין ספג לאחרונה אש על קשריו לכאורה עם העולם התחתון ההולנדי: הוא מואשם בקשרים עם מוקרו מאפיה (ארגון פשע רב עוצמה המורכב מפושעים מרוקאים או ממוצא מרוקאי), לאחר שחבר-לכאורה בארגון הגיע לבית המשפט במכונית השייכת לאחתארין, מה שהוביל את הרשויות בהולנד לחקור ולגלות כי אחתארין הוא חבר ומקורב לכמה חברים רמי דרג בארגון פשע זה. בעקבות כל אלה, הוא החל לקבל איומים ברצח ברשתות החברתיות, ואייאקס תנסה לסיים את חוזהו לפני תום העונה הנוכחית של ליגת העל ההולנדית.
פרטנר tv
פרטנר tv הוא שירות טלוויזיה בישראל בטכנולוגיית OTT מטעם קבוצת התקשורת פרטנר, שהשקתו הביאה להגדלה משמעותית של התחרות בתחום הטלוויזיה. השירות הושק ב-25 ביוני 2017 וכולל שירות וידאו על פי דרישה וגישה לתכני נטפליקס. נכון לתחילת 2023 לשירות מחוברים כ-217,000 לקוחות.
היסטוריה
פרטנר חתמה עם קבוצת RGE ומשלבת את ערוצי הספורט (ערוץ הספורט) וערוצי הילדים (ערוץ הילדים ולוגי) של הקבוצה. בהמשך חתמה החברה גם עם חברת צ'רלטון המחזיקה בערוצי ספורט 1.
EXTRA TV
ערוצים, חבילות וספריות VOD פרימיום בתשלום נוסף.
ליגת ההיאבקות הישראלית (IWL)
IWL1 - היפה והחנון
בקרב השני של הערב לקחו חלק בן "האייסמן" רוזין וה"אמריקן אולסטאר" קן קרביס, קרב קצר ואינטנסיבי שבו ניצח אייסמן הוותיק והוכיח לקן קרביס שיש לו עוד הרבה מה ללמוד.
IWL2
לאחר מספר חודשים של התאקלמות ועבודה ארוכה, התקיים ב-13.10.14 המופע השני של הליגה (IWL 2) - שהיה בעצם המופע העצמאי הראשון שערכה הליגה, לעיני כ-150 אוהדים.
המתאבק הוותיק והמוערך דה סטייל עלה כדי להיפרד מהזירה בפעם האחרונה עקב פציעה חמורה שלא מאפשרת לו להמשיך. הקהל הודה והוקיר את דה סטייל אשר ירד לשבת איתם להמשך צפייה במופע.
הקרב המרכזי של הערב, על אליפות ליגת ההיאבקות הישראלית נפתח בכניסה אנרגטית ומרשימה של הנמר השחור לקול תשואות הקהל שלא הפסיק לעודד אותו לרגע. מולו עלה האלוף המכהן, אייסמן שהקפיד להמשיך לזלזל בקהל וביריבו. לאחר קרב מתיש ואמוציונלי בו היה הנמר השחור קרוב לניצחון מספר פעמים. העקשנות והדבקות במשימה של אייסמן לא איפשרו לו להפסיד, ולאחר התערבות מפתיעה של דה סטייל אשר תקף את הנמר השחור, ניצל אייסמן את הרגע וניצח על ידי "אייס-ברייקר" קטלני ובכך שמר על התואר. קולות הבוז הרבים של הקהל לא הפריעו לאייסמן לחגוג את ניצחונו ולהראות לכולם שהוא עדיין האלוף.
IWL4
ריקסון רואס הביס את דה שאנל והוכיח שאימוניו במחנה האימונים אצל מתאבק WWE/WCW/ECW לשעבר, לאנס סטורם, השתלמו והוא נראה טוב מאי פעם.
IWL6
במופע התקיימה הופעת הבכורה של עמית אורן, המתאבק הצעיר מהאקדמיה שהתמודד מול הנמר הלבן ניסה בכל כוחו לנצח, אך בסיום הקרב הצמוד, חוסר ניסיונו של עמית בזירת ההיאבקות וההתמודדות מול המתאבק המהיר ביותר בליגה, הם שהובילו לניצחונו של הנמר הלבן.
IWL8
קרונוס הברברי יצא אל הזירה מלווה בסוכנו, מנהל "סוכנות מתאבקים סטייל"(ס.מ.ס), דה סטייל. דה סטייל הציב אתגר פתוח לכל מי שחושב שיש לו את הכוח להתמודד מול המפלצת הדורסנית. להפתעת הקהל, לא אחר מדה שאנל יצא אל הזירה. שאנל אשר רק לפני שבוע תרם את כל שיערו השופע למען חולי סרטן, הפתיע את כולם כשביקש להצטרף לסוכנות. צמד הנמרים יצאו מיד לאחר מכן ואמרו לשאנל שהוא לא צריך להצטרף לסוכנות, שהוא כוכב גדול בפני עצמו ושהצטרפותו לסוכנות תגרום לו להיות "עוד בובה על חוט" בידיו של דה סטייל, בדיוק כמו קרונוס. מיד לאחר מכן התפתח קרב זוגות מקפיץ ומותח שבסופו הצליחו הנמרים להשיג את הניצחון על שאנל. דה סטייל, שלא אהב את ההפסד ברזומה של הסוכנות, שילח את קרונוס בדה שאנל שהתעלל בו עד שבקושי היה יכול ללכת ונותר קירח מכאן ומכאן.
IWL10
סוכנות המתאבקים סטייל יצאו שוב לכיוון הזירה כשמנהל הסוכנות רותח מעצבים עקב הפסדם מוקדם יותר. דה סטייל המשיך ואמר שקרונוס מתוכנן להתמודד היום בזירה אך הוא אפילו לא טרח לבדוק מול מי. צלילי מוזיקה מוכרת החלו להתנגן כשפתאום נגלה אל הזירה חבר היכל התהילה של ליגת ההיאבקות הישראלית – יוסי השור. קרב אינטנסיבי ופיזי התחולל בזירה כשיוסי הצליח להתגבר על כל מכשולי הסוכנות אך לבסוף, עם התערבות של אודי פיטנס ודה סטייל, הצליח קרונוס הברברי לפגוע ביוסי עם הספיר האימתני ולנצח.
הפעילות בפתח תקווה (2016–2018)
בנובמבר 2016 עברה פעילות הליגה למשכנה הקבוע החדש, באולם "מבוזה" באזור התעשייה "סגולה" בפתח תקווה.
IWL12
בקרב הרויאל ראמבל של הליגה השתתפו לפי סדר הכניסות: הדר הורביץ, שי קראשר, יובל גולדשמיט, עמוד האש, חנניה טל, TRX, דנינו, קרונוס הברברי, אודי פיטנס, ריקסון רואס, גיא שקד, שרון "הבריון" פלטי, הסיני, טל בר-און, סייקו די, דה סטייל, "האמריקן אולסטאר" קן קרביס, מקס האבוק, בן "האייסמן" רוזין והנמר הלבן.
סדר ההדחות בקרב הרויאל ראמבל: TRX, דנינו, עמוד האש, יובל גולדשמיט, חנניה טל, אודי פיטנס, סייקו די, דה סטייל, ריקסון רואס, טל בר-און, הסיני, קרונוס הברברי, מקס האבוק, "האמריקן אולסטאר" קן קרביס, שרון "הבריון" פלטי, גיא שקד, בן "האייסמן" רוזין, הדר הורביץ והנמר הלבן.
IWL14
את המופע פתחו צמד הנמרים, שהחליטו לעשות טקס לוויה לקנדי קראשרס, לאחר שתקפו אותם באכזריות בסיום המופע הקודם. מנכ"ל הליגה, מר איתן לוי, לא הסכים לעמוד בחוסר מעש, עלה לזירה והודיע לנמר השחור שכדאי שיתכונן לקרב האליפות שלו מול המתאבק הבין לאומי וכוכב "אימפקט רסלינג", רובי אי, בסוף הערב, והורה לנמר הלבן להישאר בזירה – כי הקרב שלו לערב מתחיל מיד.
The Rage - Wrestling Megashow
הקרב השני היה קרב הענקים - בו הצליח טל בר און לנצח את סייקו די האימתני.
אוון מובלי
אוון מובלי (באנגלית: Evan Mobley; נולד ב-18 ביוני 2001) הוא כדורסלן אמריקאי, המשחק בקליבלנד קאבלירס מליגת ה-NBA. גובהו 2.13 מטרים, והוא משחק בעמדות הפאוור פורוורד והסנטר.
סדרת ההישרדות (2019)
רקע
בשנת 2017 וב-2018, האלופים מ-Raw התחרו נגד האלופים מסמאקדאון, אך בעקבות הוספת המותג NXT לאירוע של שנת 2019, הקרבות הפכו לקרבות משולשים בין כל אלופי המותגים. בזמן שרשימת הקרבות כללה קרבות בין אלופים שונים ממותגים שונים, אליפות ה-NXT במשקל קל הייתה האליפות היחידה שהוגנה באירוע על ידי האלוף נגד נציגים מהמותגים האחרים, שהם בעצמם לא אלופים.
Raw
עקב האירועים אשר התרחשו בקרב הדחות הנשים בין הקפטנית של קבוצת Raw, שארלוט פלייר וחברתה לקבוצתה, אסקה, קרב בין השתיים נערך בתוכנית Raw, שבו אסקה גברה על פלייר לאחר עזרה קלה מחברתה, קיירי סיין, ולאחר ששוב אסקה ירקה את התרסיס הירוק בפניה.
NXT
ליאו ראש הגן בהצלחה על אליפות ה-NXT במשקל קל נגד נציג Raw, אקירה טוזאווה.
שפות גוראגה
המיון על פי אתנולוג
מאגר אתנולוג חולק על המיון של גלוטולוג, ובמקום זאת ממיין את השפות האתיו-שמיות הדרומיות כפי התרשים להלן. השפות הכלולות ב"גוראגה אף" מודגשות בו:
ג'ון דיר מודל A
ג'ון דיר מודל A (באנגלית : John Deere Model A) הוא דגם טרקטור חַקלָאִי, שיוצר על ידי ג'ון דיר בין השנים 1934–1952 בארצות הברית
ליגת האלופות בקטרגל
היסטוריה ופורמט
בעונת 2003/04 השתתפו בטורניר 32 קבוצות, שחולקו לשמונה בתים. בגמר קבוצת בומרנג הספרדית הביסה את בנפיקה ליסבון בתוצאה 7:5.
עונת 2009/10 הייתה מלאה בהפתעות. בניגוד לעונה הקודמת, כשקבוצות עם דירוגים גבוהים יותר ניצחו בכל ארבעת הבתים, העונה שלוש הקבוצות הפייבוריטיות לא הצליחו להתקדם לשלב הבא, וכך, בגמר נפגשו בנפיקה ליסבון ואינטר מוביסטאר מדריד הספרדית, שם בניגוד לתחזיות הצליחו הפורטוגלים לנצח את יריבתם ולזכות בתואר אירופי.
בשנת 2016 נציגת רוסיה זכתה בגביע, בעונת הבכורה שלה בטורניר, כאשר גזפרום-יוגרה זוכה בתואר האירופי הראשון שלה וחזרה על הישגה של סינארה יקטרינבורג.
Ring the Alarm
רקע
השיר זכה לביקורות מעורבות על ידי מבקרי המוזיקה, אשר ציינו שהשיר חריג עבור הזמרת ולא מתאים לה. מנגד, שיבחו את הזמרת על לקיחת הסיכונים.
קתרין אוהרה
ביוגרפיה
אוהרה נולדה בטורונטו למשפחה קתולית והיא השישית מבין שבעה ילדים. אחותה היא הזמרת-יוצרת מרי מרגרט אוהרה.
חיים אישיים
בשנת 1992 נישאה למעצב ההפקה בו וולץ', אותו פגשה על הסרט של ביטלג'וס ולהם שני בנים שנולדו ב-1994 וב-1997.
דני ברזילי
ביוגרפיה
בעונת 1966/1967 הצטרף ברזילי לקבוצה הבוגרת, ושיחק במדיה 9 עונות עד סיום עונת 1974/1975. בעונת 1968/1969 היה שותף לזכייתה של הפועל תל אביב בדאבל - גם באליפות וגם בגביע המדינה. עונת 1971/1972 הייתה עונת השיא של ברזילי, כאשר רשם ממוצע של 13.3 נקודות.
הר אגברט (אנטארקטיקה)
גילוי ההר
הרכס מופה כולה בהתבסס על תצלומי האוויר שצולמו על ידי משלחת החקר האנטארקטית רון בין השנים 1947–1948, ועל ידי סקר שטחי חסות איי פוקלנד בשנת 1960.
מבחן סיכה
ספרים שעליהם נערכת הבחינה
מבחן הסיכה מתבצע בעיקר על התלמוד בבלי עם פירוש רש"י ותוספות, זאת בשל שימור צורת הדף של עמוד הגמרא בכל הדפוסים מאז הודפס בדפוס ונציה בוונציה בשנים ה'ר"פ–ה'רפ"ג (1520–1523). אמנם המבחן מתקיים גם בספרים תורניים נוספים בהם קיימת צורת-הדף, כמו תלמוד ירושלמי, שולחן ערוך בחלק ממהדורותיו, משנה ברורה ועוד.
לודז'יה
לודז'יה רוטקס השקעות בע"מ היא חברה ציבורית ישראלית, חלוצת תעשיית הטקסטיל בארץ ישראל. כיום היא עוסקת בניהול ופיתוח נדל"ן מניב שבבעלותה. בעלי השליטה בחברה הם משפחת רוטלוי.
היסטוריה
בשנת 1985 דיווחה על הפסד של 3 מיליארד שקל ישן, בעיקר בעקבות השקעה כושלת ברשת חנויות "תטא" שנרכשה מחברת "אתא"
מיזוג עם חברת רוטקס
במשך הזמן מפעל רוטקס גדל והפעילות הועתקה למפעל גדול יותר בבני ברק. בעקבות מיזוג עם חברת רוטקס שונה שם החברה ל"לודז'יה רוטקס חברה לטקסטיל בע"מ". כל הפעילות של מפעל רוטקס בבני ברק הועברה למפעל לודז'יה בחולון, והמפעל בבני ברק נסגר.
ריצ'רד בורגי
ריצ'רד בורגי (באנגלית: Richard Burgi; נולד ב-30 ביולי 1958) הוא שחקן אמריקאי.
ביוגרפיה
בורגי נולד בניו ג'רזי. בשנות השמונים החל לשחק במספר סדרות טלוויזיה וביניהם ושיחק בתפקיד קבוע באופרת הסבון "ימי חיינו", ובאופרת הסבון "עולם אחר". לאחר מכן הוא שיחק בסדרות "24" ו"המשפט של איימי".
ב-2004 הוא לוהק לתפקיד קארל מאייר בסדרה "עקרות בית נואשות". בקולנוע הוא שיחק בסרטים "בנעלייה" (2005) לצד קמרון דיאז ובגרסה המחודשת של סרט האימה "יום שישי ה-13" (2009). בנוסף הוא הופיע בפרקים של הסדרות "ניפ טאק", "שקר לי", "חוק וסדר: מדור מיוחד" ו"לאס וגאס". הוא גילם את אביה של ברוק דייוויס (סופיה בוש) בסדרת הנעורים "מגרש ביתי". בשנת 2019 החל לשחק בדמותו של ניית'ן אנדרוז בעונה השנייה של סדרת הפשע "The Oath" בכיכובו של ראיין קוואנטן.
עמיק
עמיק (בערבית: عميق) הוא כפר קטן במחוז אל-בקאע שבלבנון. נכון לאוקטובר 2013 התגוררו בכפר 606 לבנונים ו-152 פליטים. הכפר המצוי בגובה של 1,030 מטר מעל פני הים, על מורדותיו המזרחיים של ג'בל בארוכ שייך לנפת, מערב הבקאע. ממזרח לו משתרעת הבקאע ובה שטחים חקלאיים נרחבים. מצפון מזרח לכפר נמצאת ביצת עמיק שהוכרזה כשמורה ביוספרית על ידי אונסקו. בסמוך לביצה נמצא אתר ארכאולוגי שנחפר בשנות ה-60 ונמצאו בו שרידים של התרבות הנאטופית וכן ממצאים מתקופות מאוחרות יותר. הכפר נמצא על כביש הבקאע המערבי והיישובים הסמוכים אל העיירה הם: שתורא וקב אליאס בצפון ועזה, ענה וכפריא בדרום.
הדום הקרח וגנר
גילוי ומיפוי הדום הקרח
הדום הקרח מופה לראשונה בהתבסס על תצלומי אוויר שצולמו על ידי משלחת החקר האנטארקטית רון (אשר חקרה את אנטארקטיקה בין השנים 1947–1948).
צעדה (ספורט)
צעדה בינלאומית בולטת היא צעדת ארבעת הימים הבינלאומית בניימכן - צעדה בת ארבעה ימים המתקיים מדי שנה בניימכן שבהולנד, הכוללת הליכה למרחקים של 30–50 ק"מ מדי יום. בישראל נערכה בעקבות צעדה זו צעדת ארבעת הימים, שהפכה במהלך השנים לצעדת ירושלים.
שורש 37
במילון קאנגשי יש 132 תווים (מתוך 49,030) שניתן למצוא תחת שורש זה.
אמבלייז
שנותיה הראשונות של החברה
"גיאו אינטראקטיב" פיתחה טכנולוגיה לווידאו דיגיטלי על גבי תקליטורים בתקופה בה המדיה במחשבים הייתה מוגבלת לטקסט ותמונות בעיקר. באמצעות טכנולוגיה זו יצרו השותפים מוצרי הדרכה (כותרים) ובהם סימולטור לזיהוי עמית-טורף לחילות אוויר ונ"מ בעולם, שיעורים בגאוגרפיה לחטיבות ביניים בארצות הברית, כלי הדרכה לבנקים שווייצריים בסחר חוץ ועוד.